Kütləvi informasiya vasitələri və jurnalistlərin vəziyyəti də diqqət mərkəzində olmuşdur. Şərəf, ləyaqət və işgüzar nüfuzun qorunması, o cümlədən fikir və söz azadlığına hörmət və eləcə də sağlam və əsaslı tənqidə münasib şəraitin yaradılması, eyni zamanda, təhqirə, reketçiliyə, böhtan xarakterli, yoxlanılmamış məlumatların yayılmasına, peşə etikası və peşəkarlıq tələblərinə riayət edilməməsinə yolverilməzlik zərurəti diqqətə çatdırılmış, Diffamasiya haqqında qanun layihəsi müsbət dəyərləndirilmiş və onun təkmilləşdirilməsinə yönəlmiş təkliflər verilmişdir. Törətdikləri əmələ görə jurnalistlərə alternativ tənbeh üsullarının tətbiqi, həmçinin əfv ol-unacaq şəxslərin sırasında onların da nəzərdə tutulması təklif olunmuşdur. Qeyd edim ki, son amnistiya və əfv fərmanları ilə jurnalistlərin çoxu azadlığa buraxılmışdır.